Pesuainejätti Procter & Gamble yrittää rekisteröidä tavaramerkeikseen mobiilikielen lyhenteitä kuten LOL ja WTF

Pesuaine- ja hygieniayhtiöllä on tammikuuhun asti aikaa täsmentää tavaramerkkihakemustaan Yhdysvaltain patentti- ja tavaramerkkivirastolle.

Procter & Gamble omistaa laajan arsenaalin kodin puhdistus- ja hygieniatuotemerkkejä.­

Fairy, Tampax, Oral-B, Ariel, Gillette ja Pampers saattavat kohta saada rinnalleen LOL-tuotesarjan, uumoilee brittilehti The Guardian.

LOL on kännykkäkielen lyhenne ja tarkoittaa ääneen nauramista (laughing out loud). Kohta lyhenne saattaa olla pesuaine- ja hygieniatavarajätti Procter & Gamblen tavaramerkki, sillä yhtiö haluaa rekisteröidä itselleen LOL:n ja monta muuta vastaavaa ilmaisua.